proxectonos/corpus_dominio_legal_administrativo_tmp huggingface dataset:
RESOLUCIÓN do 9 de xullo de 1996, da Dirección Xeral de Universidades e Investigación, pola que se resolve o concurso público para a concesión de axudas para o finaciamento de estadías de profesores visitantes, convocado no anexo VI da Orde do 2 de maio de 1996 (DOG do 14 de maio), pola que se convocan e aproban as bases que rexerán as convocatorias de bolsas e axudas de apoio á formación e actualización do persoal investigador.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/07/1996

A Orde do 2 de maio de 1996 pola que se convocan e aproban as bases polas que rexerán as convocatorias de bolsas e axudas de apoio á formación e actualización do persoal investigador (DOG do 14 de maio), prevé, no seu anexo VI, a concesión de axudas para o financiamento de estadías de profesores visitantes. De acordo co establecido no punto 4 das bases da convocatoria, unha vez rematado o prazo de presentación de solicitudes e estudiadas as peticións remitidas polas universidades de Galicia, esta dirección xeral,
RESOLVE:
Primeiro.-Concede-las axudas que se relacionan a continuación, co fin de contribuír ó financiamento da estadía dos profesores visitantes que se indican:
-Universidade da Coruña.
Profesores visitantes:
Ausio, Juan
García Riverón, Raquel
Hackley, Steven
Kharin, Víctor S.
Korochkin, Leonid
Período global: 20 meses.
Contía da axuda: 5.500.000 ptas.
-Universidade de Santiago de Compostela.
Profesores visitantes:
Aubenque, Pierre
Dietz Guerrero, Bernhard
Gavrilin, Mikhail
González Fernández-Corugedo, Santiago
Koch, Henrik
Kolandaivel, Ponmalai G.
Kordyukov, Yuri
Milikhova, Elena
Mlynarski, Peter
Murali, Krishnamurthy
Nieto, Sonia
Panico, Carlo
Ramos Torres, Eduardo
Tamazian, Vakhtang
Vázquez Villabeitia, Manuel
Período global: 20 meses.
Contía da axuda: 5.500.000 ptas.
-Universidade de Vigo.
Profesores visitantes:
Abdallah, Chaouki
Blondel, Vicent
Del Sol Mesa, Antonio
Distefano, Mario
Dugan, Jennyfer E.
Ferreira Faro, Liliana R.
Kostylev, Vladimir
Meyer, Robert R
Tarieladze, Vaja
Período global: 19,5 meses.
Contía da axuda: 5.362.500 ptas.
Segundo.-Contra a presente resolución poderán os interesados interpoñer recurso ordinario ante o conselleiro de Educación e Ordenación Universitaria no prazo dun mes contado a partir do día seguinte ó da publicación da presente resolución no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 9 de xullo de 1996.
José Manuel Touriñán López
Director xeral de Universidades e Investigación
5482
RESOLUCIÓN do 1 de xullo de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 5187/1996 interposto por Eduardo Canabal Sanz.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/07/1996

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia,
en relación co recurso contencioso-administrativo número 5187/1996 interposto por Eduardo Canabal Sanz, contra acordo do Concello de Vigo, do 30-4-1996, punto 16.a), sobre modificación do estudio de detalle da U.E. III-05 Pastora e acordo da Xunta de Galicia de 29-4-1993 (DOG 10-5-1993), Expte. emenda deficiencias de adaptación do PXOU de Vigo á LASGA; esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas personas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 1 de xullo de 1996.
José Antonio Fernández Vázquez
Secretario xeral de Política Territorial, Obras Públicas e Vivenda
5313
ORDE do 17 de abril de 1996 pola que se recoñece a Escola Lucense de Tempo Libre.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 13/12/1996

O Decreto 313/1995, do 23 de novembro, que regula o recoñecemento das escolas de tempo libre, establece no seu artigo 3º que o recoñecemento das escolas de tempo libre e a aprobación dos seus programas de formación, lle corresponde á Consellería de Familia, Muller e Xuventude.
Examinado o expediente promovido por Ángel Fernández Fernández, en nome e representación da Asociación Lucense de Tempo Libre, no que solicita o recoñecemento e a aprobación dos programas de formación da Escola Lucense de Tempo Libre, a Dirección Xeral de Xuventude efectúa proposta favorable ó recoñecemento solicitado, por ser conforme coa lexislación vixente, vistas as normas reguladoras
desta materia (Decreto 313/1995 do 23 de novembro). Por todo isto,
DISPOÑO:
Primeiro.-Recoñecerlle á Escola Lucense de Tempo Libre a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre, especialistas en aire libre e natureza e medio ambiente) e segundo (directores/as de actividades de tempo libre e directores/as de campos de traballo) fixados no Decreto 313/1995, do 23 de novembro.
Segundo.-Ordena-la inscrición da Escola Lucense de Tempo Libre no rexistro de Escolas de Tempo Libre dependente da Dirección Xeral de Xuventude, correspondéndolle o número G.19.
Terceiro.-A Consellería de Familia, Muller e Xuventude expedirá os títulos acreditativos correspondentes ás ensinanzas impartidas pola Escola Lucense de Tempo Libre, sempre de acordo co establecido no Decreto 313/1995, do 23 de novembro, quedando esta supeditada á supervisión e inspección ordenadas no artigo 3º do dito decreto.
Santiago de Compostela, 17 de abril de 1996.
Manuela López Besteiro
Conselleira de Familia, Muller e Xuventude
ORDE do 17 de abril de 1996 pola que se recoñece a escola de tempo libre Dajalca.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 13/12/1996

O Decreto 313/1995, do 23 de novembro, que regula o recoñecemento das escolas de tempo libre, esta
blece no seu artigo 3 que o recoñecemento das escolas de tempo libre e a aprobación dos seus programas de formación, lles corresponde á Consellería de Familia, Muller e Xuventude.
Examinado o expediente promovido por Daniel Ochoa Gallego, en nome e representación da Asociación Cultural GEFD, no que solicita o recoñecemento e a aprobación dos programas de formación da escola de tempo libre Dajalca, a Dirección Xeral de Xuventude efectúa proposta favorable ó recoñecemento solicitado, por ser conforme coa lexislación vixente, vistas as normas reguladoras desta materia (Decreto 313/1995, do 23 de novembro). Por todo isto,
DISPOÑO:
Primeiro.-Recoñecer á escola de tempo libre Dajalca a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre, especialistas en aire libre e natureza e medio ambiente) e segundo (directores/as de actividades de tempo libre e directores/as de campos de traballo) fixados no Decreto 313/1995, do 23 de novembro.
Segundo.-Ordena-la inscrición da escola de tempo libre Dajalca no Rexistro de Escolas de Tempo Libre dependente da Dirección Xeral de Xuventude, correspondéndolle o número G.18.
Terceiro.-A Consellería de Familia, Muller e Xuventude expedirá os títulos acreditativos correspondentes ás ensinanzas impartidas pola escola de tempo libre Dajalca, sempre de acordo co establecido no Decreto 313/1995, do 23 de novembro, quedando esta supeditada á supervisión e inspección ordenadas no artigo 3 do dito decreto.
Santiago de Compostela, 17 de abril de 1996.
Manuela López Besteiro
Conselleira de Familia, Muller e Xuventude
RESOLUCIÓN do 27 de novembro de 1996, da Dirección Xeral de Centros e Inspección Educativa, pola que se autoriza a impartición experimental dun programa de garantía social durante o curso 1996/1997 ó centro Calvo Sotelo da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/12/1996

Examinado o expediente que presenta o centro Calvo Sotelo dependente da Deputación Provincial da Coruña polo que solicita a impartición do programa de garantía social introducción ás máquinas e ferramentas.
Tendo en conta a Orde do 9 de maio de l996 (DOG do 28 de maio), pola que se regula a oferta de programas de garantía social durante o curso 1996/1997, con carácter experimental, en centros públicos ou privados homologados de formación profesional de Galicia.
Esta dirección xeral, por proposta favorable da Dirección Xeral de Ordenación Educativa e de Formación Profesional,
RESOLVE:
Autorizar, para o curso escolar 1996/1997, a impartición do programa de garantía social introducción ás máquinas e ferramentas, da familia profesional de fabricación mecánica ó centro Calvo Sotelo da Coruña.
Contra a presente resolución poderá interpoñer recurso ordinario, perante o conselleiro de Educación e Ordenación Universitaria, no prazo dun mes desde a súa publicación no Diario Oficial de Galicia.
Santiago de Compostela, 27 de novembro de 1996.
Severino Somoza Gómez
Director xeral de Centros e Inspección Educativa
ORDE do 29 de novembro de 1996 pola que se establecen as tempadas nas que poderán ter lugar as rebaixas nos establecementos comerciais no ámbito da Comunidade Autónoma de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/12/1996

A Lei 7/1996, de 15 de xaneiro, de ordenación do comercio minorista regula con carácter básico nos seus artigos 24 e 25 o concepto de rebaixas e as tempadas nas que estas poden realizarse, atribuíndo ás comunidades autónomas competentes a fixación das datas concretas das dúas tempadas anuais dentro das cales se poden realiza-las rebaixas (unha a comezo de ano e outra no período estival de vacacións), sendo decisión de cada comerciante a duración de cada unha delas que como mínimo será dunha semana e como máximo de dous meses, en virtude do cal se fixan as dúas tempadas anuais de rebaixas.
Por todo isto e en virtude das competencias mencionadas e de conformidade co artigo único do Decreto 254/1996, do 14 de xuño, polo que se determina o órgano competente para fixa-las tempadas
de rebaixas no ámbito da Comunidade Autónoma de Galicia,
DISPOÑO:
Artigo 1º
Os establecementos comerciais asentados na Comunidade Autónoma de Galicia fixarán os seus períodos de rebaixas dentro das seguintes tempadas:
-Do 7 de xaneiro ó 7 de abril (ámbolos dous inclusive) para a tempada de inverno.
-Do 1 de xullo ó 30 de setembro (ámbolos dous inclusive) para a tempada de verán.
Artigo 2º
Dentro das ditas tempadas, a duración de cada período continuo de rebaixas será como mínimo dunha semana e como máximo de dous meses, de acordo coa decisión de cada comerciante. En todo caso, as datas de rebaixas elixidas deberán exhibirse nos establecementos comerciais en sitio visible ó público, incluso cando permanezan pechados.
Disposicións derradeiras
Primeira.-Facúltase a Dirección Xeral de Comercio e Consumo para dictar cantas resolucións sexan necesarias para o desenvolvemento e execución da presente orde.
Segunda.-A presente orde entrará en vigor o día 1 de xaneiro de 1997.
Santiago de Compostela, 29 de novembro de 1996.
Antonio Couceiro Méndez
Conselleiro de Industria e Comercio
ORDE do 2 de decembro de 1996 pola que se establecen os domingos e festivos nos que se autoriza a apertura de establecementos comerciais durante o ano 1997.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/12/1996

De acordo co disposto no Decreto 365/1996, do 26 de setembro, polo que se regulan os horarios comerciais no ámbito na Comunidade Autónoma de Galicia, correspóndelle á Consellería de Industria e Comercio fixar anualmente os domingos e festivos que se considerarán hábiles para os efectos do exercicio da actividade comercial.
En aplicación do artigo 3, apartado dous, do mencionado decreto e tendo en conta o interese xeral do comercio e dos consumidores, fíxanse os domingos e festivos que, para os efectos do exercicio da actividade comercial, terán a condición de hábiles durante o ano 1997. Na súa virtude,
DISPOÑO:
Artigo 1º
Os domingos e festivos nos que os establecementos comerciais poderán permanecer abertos ó público durante o ano 1997 son:
-5 de xaneiro.
-12 de xaneiro.
-27 de marzo.
-6 de xullo.
-1 de novembro.
-7 de decembro.
-14 de decembro.
-21 de decembro.
Artigo 2º
O disposto no artigo anterior enténdese sen prexuízo das normas xerais que, en materia de horarios comerciais, establece o Decreto 365/1996, do 26 de setembro.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de decembro de 1996.
Antonio Couceiro Méndez
Conselleiro de Industria e Comercio
RESOLUCIÓN do 4 de decembro de 1996 pola que se comunica o resultado do sorteo ó que fai referencia o apartado cuarto da Orde do 14 de outubro de 1996 (BOE do 22).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/12/1996

Para xeral coñecemento e efectos, comunícase que, como resultado do sorteo previsto no apartado cuarto da Orde do 14 de outubro de 1996 (BOE do 22), pola que se establecen as normas procedementais aplicables nos concursos de traslados de ámbito nacional, convocados por ordes do 15 e 21 de outubro de 1996 (DOG do 4 de novembro e 25 de outubro, respectivamente) entre funcionarios docentes que imparten as ensinanzas establecidas na Lei orgánica de ordenación do sistema educativo, foron extraídas as letras «S» e «S» co obxecto do desempate a que se refire o precitado apartado.
Santiago de Compostela, 4 de decembro de 1996.
Jaime García García
Director xeral de Persoal
ORDE do 18 de novembro de 1996 pola que se crea o centro privado de formación profesional específica denominado Seforma en Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/12/1996

Examinado o expediente presentado por José Luis Sanz Escribano en representación da sociedade Seforma, S.L. polo que solicita a creación dun centro de formación profesional específica para impartir ciclos formativos da familia profesional administración.
Vista a Lei orgánica 1/1990, do 3 de outubro, de ordenación xeral do sistema educativo; Real decreto 1004/1991 (BOE do 26), polo que se establecen os requisitos mínimos dos centros que impartan ensinanzas de réxime xeral non universitarios; Real decreto 1659/1994 (BOE do 30 de setembro), polo que establece o título de técnico superior en administración e finanzas; Decreto 133/1995, do 10 de maio (DOG do 22), sobre autorización de centros privados e a Orde do 20 de setembro de 1995 (DOG do 15 de decembro), que desenvolve o dito decreto.
Tendo en conta o informe favorable da Dirección Xeral de Ordenación Educativa e de Formación Profesional e por proposta da Dirección Xeral de Centros e Inspección Educativa. Esta consellería,
DISPÓN:
Autoriza-lo centro de formación profesional específica denominado Seforma segundo os datos que no anexo se especifican.
Santiago de Compostela, 18 de novembro de 1996.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: rúa Areal, 68-70.
Denominación: Seforma.
Titular: Seforma, S.L.
Unidades: 2 unidades de formación profesional específica da familia profesional administración.
Ciclo formativo de grao superior que se autoriza: administración e finanzas.
DECRETO 430/1996, do 29 de novembro, polo que se declara a utilidade pública e se dispón a urxente ocupación dos bens e dereitos afectados pola obra de alargamento e mellora da estrada Meira-Ponte Soutelo, treito: Meira-Alto do Couso (clave E/SC/96.50).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 13/12/1996

Con data do 30 de outubro de 1996 o director xeral de Obras Públicas e Transportes por delegación do conselleiro de Política Territorial, Obras Públicas e Vivenda aprobou o proxecto de trazado da obra de alargamento e mellora da estrada Meira-Ponte Soutelo, treito: Meira-Alto do Couso (clave E/SC/96.50).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa
reunión do día vintenove de novembro de mil novecentos noventa e seis,
DISPOÑO:
Artigo único
Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de alargamento e mellora da estrada Meira-Ponte Soutelo, treito: Meira-Alto do Couso (clave E/SC/96.50).
Santiago de Compostela, vintenove de novembro de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 429/1996, do 29 de novembro, polo que se acorda a adscrición de parte do inmoble sito na rúa dos Irmandiños s/n, de Santiago de Compostela, a favor do Instituto Lácteo e Gandeiro de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 13/12/1996

A través do Real decreto 998/1984, do 23 de marzo, sobre valoración definitiva e ampliación de funcións e medios adscritos ós servicios traspasados á Comunidade Autónoma de Galicia en materia de agricultura, foi transferido o inmoble coñecido como centro de inseminación artificial de Santiago, sito na rúa dos Irmandiños s/n, de Santiago de Compostela.
O Instituto Lácteo e Gandeiro de Galicia solicitou a adscrición da parte do dito inmoble que non foi obxecto de afectación secundaria a favor da Consellería de Pesca, Marisqueo e Acuicultura, mediante o Decreto 340/1990, do 14 de xuño, ampliada por Decreto 308/1991, do 12 de abril. A Consellería de Agricultura, Gandería e Montes, que viña ocupando o resto do inmoble, informou favorablemente a adscrición solicitada polo Instituto Lácteo e Gandeiro de Galicia.
De conformidade co disposto nos artigos 13 da Lei 3/1985, do 12 de abril, do Patrimonio da Comu
nidade Autónoma de Galicia, e 18 e seguintes do seu regulamento, aprobado por Decreto 50/1989, do 9 de marzo, poderanse adscribir bens e dereitos demaniais a entidades públicas ou organismos autónomos, dependentes da Comunidade Autónoma, cando non sexan necesarios para o cumprimento dos seus fins, requiríndose, conforme os citados preceptos, decreto do Consello da Xunta de Galicia para realiza-la adscrición.
En virtude do anteriormente exposto, por proposta da Consellería de Economía e Facenda, logo da deliberación do Consello da Xunta de Galicia na súa reunión do día vintenove de novembro de mil novecentos noventa e seis,
DISPOÑO:
Artigo 1º
Adscríbese ó Instituto Lácteo e Gandeiro de Galicia a parte do inmoble sito na rúa dos Irmandiños s/n, de Santiago de Compostela, que viña ocupando a Consellería de Agricultura Gandería e Montes.
Artigo 2º
O Instituto Lácteo e Gandeiro de Galicia desempeñará as facultades de administración, xestión e conservación da parte do inmoble adscrito.
Artigo 3º
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para dar efectividade ó disposto no presente decreto.
Santiago de Compostela, vintenove de novembro de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 428/1996, do 29 de novembro, polo que se nomea o vocal do Consello de Administración do Ente Público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 13/12/1996

O Consello de Administración é o órgano superior colexiado do Ente Público Portos de Galicia, así se dispón no artigo 10 do regulamento do ente aprobado por Decreto 227/1995, do 20 de xullo.
No citado artigo sinálase a composición do Consello de Administración do ente público, así como a forma de nomea-los vocais, sendo todos eles nomeados polo Consello da Xunta de Galicia por proposta do presidente do Ente Público Portos de Galicia, agás os representantes da Administración autonómica que serán nomeados a proposta dos respectivos conselleiros.
Producida a vacante do vocal representante da Secretaría Xeral para o Turismo no Consello de Administración do ente público, como consecuencia do cesamento do titular da Secretaría Xeral para
o Turismo e o posterior nomeamento como tal de Rubén Víctor Lois Calviño, en virtude do procedemento do artigo 10.9º do Decreto 227/1995, do 20 de xullo, para cubri-las vacantes que se produzan no Consello de Administración, por proposta do conselleiro de Política Territorial, Obras Públicas e Vi venda, logo de deliberación do Consello da Xunta de Galicia na súa reunión do día vintenove de novembro de mil novecentos noventa e seis,
DISPOÑO:
Artigo único.
Nomea-lo vocal do Consello de Administración do Ente Público Portos de Galicia:
1. En representación da Administración autonómica:
-Secretaría Xeral para o Turismo: Rubén Víctor Lois Calviño.
Santiago de Compostela, vintenove de novembro de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
RESOLUCIÓN do 10 de xullo de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000922/1996, interposto por Herminia Lema Veres e outro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/07/1996

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0000922/1996, interposto polos recorrentes contra a orde da Consellería de Educación e Ordenación Universitaria do 15 de maio de 1996 (DOG do 29) sobre adscrición de funcionarios do corpo de mestres afectados pola implantación da educación primaria e secundaria.
En consecuencia, esta secretaría xeral acordou nesta data, e de conformidade co disposto no artigo 64 da Lei reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 10 de xullo de 1996.
Máximo García Serrano
Secretario xeral da Consellería de Educación e Ordenación Universitaria
5552
DECRETO 420/1996, do 21 de novembro, polo que se aproba o escudo heráldico e maila bandeira do Concello de Pontedeume (A Coruña).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/12/1996

O Concello de Pontedeume (A Coruña) considerou conveniente adoptar unhas armas ou brasón propio no que, coa simboloxía adecuada e conforme ás tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto no artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do Conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día do vinteún de novembro de mil novecentos noventa e seis,
DISPOÑO:
Artigo primeiro.-Aproba-lo escudo heráldico do Concello de Pontedeume (A Coruña), que quedará organizado do seguinte xeito: De azur (azul), e sobre ondas de azur e prata (branco), unha ponte de prata sumada, á destra, dun oso de ouro (amarelo), pasan
te e contornado, e, á sinistra, dun xabaril pasante, do mesmo, e surmontado no centro dunha torre de prata. Ó timbre, coroa real pechada.
Artigo segundo.-Aproba-la bandeira do Concello de Pontedeume (A Coruña), que quedará organizada do seguinte xeito: sobre pano verde, a banda de amarelo.
Santiago de Compostela, vinteún de novembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7641
DECRETO 419/1996, do 21 de novembro, polo que se aproba a modificación do escudo heráldico do Concello de Marín (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/12/1996

O Concello de Marín (Pontevedra) considerou conveniente modifica-lo seu escudo heráldico e fundamentou a súa pretensión no desexo de incorporar como timbre deste a coroa real pechada en sustitución da mural actualmente en uso. Para iso, e de acordo coas facultades que lle confiren as disposicións legais vixentes, elevou o informe histórico-heráldico para a aprobación da devandita modificación.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do Conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteún de novembro de mil novecentos noventa e seis,
DISPOÑO:
Artigo único.-Aproba-la modificación do escudo heráldico do Concello de Marín (Pontevedra), que quedará organizado do seguinte xeito: Partido. Primeiro: de ouro (amarelo), piñeiro arrincado da súa cor con dous osos do mesmo deitados ó tronco;
segundo: de gules (vermello), ponte defendida de ouro; entado en punta de azur (azul), coa áncora de ouro. Bordura xeral de azur coa lenda IN MARE FORTUNA NOSTRA en letras de ouro. Ó timbre, coroa real pechada.
Santiago de Compostela, vinteún de novembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
8855
RESOLUCIÓN do 10 de decembro de 1996 pola que se nomea profesor-director dos cinco cursos para a obtención do diploma de directivo, convocados mediante resolución do director da Escola Galega de Administración Pública do 30 de agosto de 1996.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 17/12/1996

Por Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13-1-1995) e 319/1996, do 26 de xullo (DOG nº 153, do 6-10-1996), regúlase o diploma de directivo e nel establécese que para ocupa-los postos de traballo de libre designación que así se determinen nas relacións de postos de traballo, será requisito necesario estar en posesión do diploma de directivo ou doutros diplomas que habiliten para o posto do que se trate.
Segundo dispón o artigo 7 do citado decreto, a Escola Galega de Administración Pública designará un profesor-director dos cursos.
Convocados por Resolución do 30 de agosto de 1996 cinco cursos para a obtención do diploma de directivo,
RESOLVO:
Nomear profesor-director dos cinco cursos para a obtención do diploma de directivo, convocados mediante resolución do director da Escola Galega de Administración Pública, do 30 de agosto de 1996, a Koldo Echebarría Ariznabarreta, profesor de xestión pública e director de anteriores cursos para a obtención do diploma de directivo da Xunta de Galicia.
Santiago de Compostela, 10 de decembro de 1996.
Domingo Bello Janeiro
Director da Escola Galega de Administración Pública
9050
RESOLUCIÓN do 11 de novembro de 1996, da Dirección Xeral de Centros e Inspección Educativa, pola que se lle autoriza a ampliación de dúas unidades do segundo ciclo de educación infantil ó centro privado Hijas de Cristo Rey do Carballo-Oleiros (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/12/1996

Examinado o expediente incoado pola titularidade do centro privado Hijas de Cristo Rey do Carballo-Oleiros (A Coruña) no que solicita a ampliación de dúas unidades do segundo ciclo de educación infantil.
Resultando que o expediente foi tramitado foi tramitado pola Delegación Provincial de Educación e Ordenación Universitaria da Coruña que o envía cos informes emitidos pola Inspección de Educación e pola Unidade Técnica.
Vistos a Lei orgánica 1/1990, do 3 de outubro, de ordenación xeral do sistema educativo (BOE do
4), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro) e demais disposicións complementarias.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, enténdense autorizados para poder imparti-lo segundo ciclo de educación infantil, suposto que se dá nos centros solicitantes. Esta dirección xeral,
RESOLVEU:
Autorizar-lle a ampliación de dúas unidades do segundo ciclo de educación infantil ó centro privado que se relaciona no anexo da presente resolución e facer constar que, para a posta en funcionamento desta, a titulación do profesorado deberá axustarse ó establecido no Real decreto 1004/1991.
Santiago de Compostela, 11 de novembro de 1996.
Severino Somoza Gómez
Director xeral de Centros e Inspección Educativa
ANEXO
Provincia da Coruña
Concello: Oleiros
Localidade: O Carballo
Enderezo: Avda. Miguel Hernández, 24.
Denominación: Hijas de Cristo Rey
Titular: Congregación Hijas de Cristo Rey
Nivel: educación infantil-2º ciclo.
Unidades de que constaba: 7.
Unidades novas autorizadas: 2.
Total de unidades autorizadas: 9.
8851
RESOLUCIÓN do 10 de decembro de 1996 pola que se designa secretario da comisión de selección dos participantes nos cinco cursos para a obtención do diploma de directivo, convocados mediante resolución do director da Escola Galega de Administración Pública do 30 de agosto de 1996.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 17/12/1996

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13-1-1995) e 319/1996, do 26 de xullo (DOG nº 153, do 6-10-1996), polo que se regula o diploma de directivo, establece que a comisión que efectúa a selección dos aspirantes que soliciten participar no curso para a obtención do citado diploma estará integrada, entre outros membros, por un secretario, que terá que ser un funcionario destinado na Escola Galega de Administración Pública.
En virtude do anterior,
DISPOÑO:
Artigo único.-Designar a Manuel Braña Gutiérrez como secretario da comisión que levará a cabo a
selección dos participantes nos cinco cursos para a obtención do diploma de directivo, convocados mediante resolución do director da Escola Galega de Administración Pública do 30 de agosto de 1996.
Santiago de Compostela, 10 de decembro de 1996.
Domingo Bello Janeiro
Director da Escola Galega de Administración Pública
9248
ORDE do 20 de novembro de 1996 pola que se dispón o nomeamento de Crescencio Rodríguez Epelde como presidente do Consello Regulador Provisional da Denominación Específica Orujo de Galicia.
CONSELLERÍA DE AGRICULTURA, GANDERÍA E MONTES — II. ACTUACIÓNS E PROCEDEMENTO Obxectivo I: — 03/12/1996

Por Orde do 5 de maio de 1989, desta consellería, recoñeceuse con carácter provisional a Denominación Específica Orujo de Galicia, para as augardentes de Galicia, e nomeouse o seu consello regulador provisional.
Posteriormente por Orde do 30 de marzo de 1992, da Consellería de Agricultura, Gandería e Montes, nomeouse o novo consello regulador provisional.
A competencia para efectuar nomeamentos e cesamentos dos presidentes dos consellos reguladores das denominacións de orixe e específicas correspóndelle, de conformidade co artigo 89 e concordantes da Lei 25/1970, do 2 de decembro, do Estatuto da viña, do viño e dos alcois, ó conselleiro de Agricultura, Gandería e Montes, unha vez asumidas as funcións na materia, conforme a competencia recollida no artigo 30.I.3 e 4 do Estatuto de autonomía de Galicia.
Por todo iso, de conformidade co previsto, e en uso das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º
O cesamento nas súas funcións, a petición propia, agradecéndolle os servicios prestados, de José Posada González como presidente do Consello Regulador Provisional da Denominación Específica Orujo de Galicia, nomeado por orde desta consellería, do 30 de marzo de 1992.
Artigo 2º
O nomeamento de Crescencio Rodríguez Epelde como novo presidente do Consello Regulador Provisional da Denominación Específica Orujo de Galicia.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de novembro de 1996.
Tomás Pérez Vidal
Conselleiro de Agricultura, Gandería e Montes
8853
RESOLUCIÓN do 10 de decembro de 1996 pola que se designan vocais da comisión de selección dos participantes nos cinco cursos para a obtención do diploma de directivo, convocados mediante resolución do director da Escola Galega de Administración Pública do 30 de agosto de 1996.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 17/12/1996

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13-1-1995) e 319/1996, do 26 de xullo (DOG nº 153, do 6-10-1996), polo que se regula o diploma de directivo, establece que a comisión que efectúa a selección dos aspirantes
que soliciten participar no curso para a obtención do citado diploma estará integrada, entre outros membros, por un profesor das universidades de Galicia e por un funcionario que estea en posesión do diploma de directivo.
En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos cinco cursos para a obtención do diploma de directivo, convocados mediante resolución do director da Escola Galega de Administración Pública do 30 de agosto de 1996, ás seguintes persoas:
-José Vilas Nogueira, profesor da facultade de Ciencias Políticas e da Administración da Universidade de Santiago de Compostela.
-Jaime García García, director xeral de Persoal da Consellería de Educación e Ordenación Universitaria.
Santiago de Compostela, 10 de decembro de 1996.
Domingo Bello Janeiro
Director da Escola Galega de Administración Pública
9247
ORDE do 10 de decembro de 1996 pola que se designan tres vocais da comisión de selección dos participantes nos cinco cursos para a obtención do diploma de directivo convocados mediante resolución do director da Escola Galega de Administración Pública do 30 de agosto de 1996.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/12/1996

O artigo 6 do Decreto 294/1992, do 10 de setembro, modificado polo Decreto 1/1995, do 12 de
xaneiro (DOG nº 9, do 13-1-1995) e 319/1996, do 26 de xullo (DOG nº 153, do 6-10-1996), polo que se regula o diploma de directivo, establece que a comisión que efectúa a selección dos aspirantes que soliciten participar no curso para a obtención do citado diploma estará integrada, entre outros membros, por tres vocais designados polo conselleiro da Presidencia e Administración Pública.
En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos cinco cursos para a obtención do diploma de directivo convocados mediante resolución do director da Escola Galega de Administración Pública do 30 de agosto de 1996 ás seguintes persoas:
-Joaquín López-Rúa Soler, director xeral da Función Pública de Galicia.
-Jaime Bouzada Romero, inspector xeral de Servicios da Xunta de Galicia.
-Javier Suárez García, director xeral-xefe da Asesoría Xurídica da Xunta de Galicia.
Santiago de Compostela, 10 de decembro de 1996.
Dositeo Rodríguez Rodríguez
Conselleiro da Presidencia e Administración Pública
9246
CORRECCIÓN de erros.-Orde do 4 de novembro de 1996 pola que se resolven os Premios de Investigación Xunta de Galicia 1995 convocados na Orde do 28 de marzo de 1996 (DOG do 22 de abril).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/12/1996

Advertido erro na citada orde publicada no DOG nº 223, do 14 de novembro, cómpre face-la seguinte rectificación:
Na páxina 10.229 dentro da área de ciencias experimentais onde di: «Premio ó investigador Wenceslao González Manteiga...», debe dicir: «Premio ós investigadores Wenceslao González Manteiga e Juan Manuel Vilar Fernández».
8645
RESOLUCIÓN do 12 de novembro de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001369/1996, interposto por Juan Jesús Villar Cuadrado.
CONSELLERÍA DE EDUCACIÓN E ORDENACIÓN UNIVERSITARIA — II. ACTUACIÓNS E PROCEDEMENTO Obxectivo I: — 03/12/1996

O 21 de outubro de 1996 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-ad
ministrativo número 01/0001369/1996, interposto por Juan Jesús Villar Cuadrado, contra silencio administrativo por parte do director xeral de Ordenación Educativa e Centros da Consellería de Educación e Ordenación Universitaria a recurso ordinario, sobre relación definitiva de funcionarios acreditados para o exercicio da dirección en centros docentes.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázaselles para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 12 de novembro de 1996.
Máximo García Serrano
Secretario xeral da Consellería de Educación e Ordenación Universitaria
8775
RESOLUCIÓN do 10 de outubro de 1996, da Delegación Provincial de Pontevedra, pola que se rectifica a do 2 de outubro de 1996 relativa ó convenio colectivo da empresa Kiwi Atlántico, S.A.
CONSELLERÍA DE XUSTIZA, INTERIOR E RELACIÓNS LABORAIS — II. ACTUACIÓNS E PROCEDEMENTO Obxectivo I: — 03/12/1996

Vista a resolución desta delegación provincial de data 2 do presente mes, pola que se acorda a inscrición como convenio colectivo estatutario do convenio colectivo da empresa Kiwi Atlántico, S.A., e na que se di que foi subscrito o devandito convenio colectivo polos delegados de persoal, e unha vez constatada a inexistencia de delegados de persoal dado que o seu censo laboral constrinxe soamente a dous traballadores, e por canto se incorren na resolución de instancia no erro material antes escrito, procede que ó abeiro do disposto no artigo 105.2º da Lei de réxime xurídico das administracións públicas e do procedemento administrativo común, que lle concede á Administración pública a potestade de rectificar en calquera momento os erros materiais e de feito en que puidese incorrer, dicta-la presente resolución complementaria de rectificación do erro material no seguinte sentido ó respecto,
ACORDA:
Primeiro.-Rectifica-la resolución desta delegación provincial do 2 do presente mes, no senso de facer contar que o convenio colectivo da empresa Kiwi Atlántico, S.A., foi subscrito en representación da parte social polos dous únicos traballadores desta, que non ostentan representatividade sindical, Declaran ó respecto que por non posuí-la devandita empresa representación sindical, o citado convenio colectivo soamente poderá afectarlles ós traballadores asinantes del, polo que ten sentido a natureza de convenio colectivo, extraestatutario, dimanante á súa lexitimidade do dereito constitucional para o efecto de negociación colectiva dos traballadores, dos que consideramos non poden ser privados polo feito de non ter estes representación sindical, pero si posuí-lo dito convenio a natureza de estatutario.
Segundo.-Dado que o citado convenio xa foi inscrito no libro de rexistro de convenios colectivos de traballo desta delegación provincial, fágase constar na citada inscrición o carácter de convenio colectivo extraestatutario deste.
Terceiro.-Dispoñe-la súa publicación no BOP e no Diario Oficial de Galicia.
Vigo, 10 de outubro de 1996.
Antonio Coello Bufill
Delegado provincial de Pontevedra
8868
DECRETO 422/1996, do 21 de novembro, polo que se aproba a bandeira da Pobra do Caramiñal (A Coruña).
CONSELLERÍA DE XUSTIZA, INTERIOR E RELACIÓNS LABORAIS — II. ACTUACIÓNS E PROCEDEMENTO Obxectivo I: — 03/12/1996

O Concello da Pobra do Caramiñal (A Coruña) considerou conveniente adopta-la súa bandeira, na que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteún de novembro de mil novecentos noventa e seis,
DISPOÑO:
Artigo único.-Aproba-la bandeira do Concello da Pobra de Caramiñal (A Coruña), que quedará organizada do seguinte xeito: sobre pano azul, unha árbore branca acompañada de dúas vieiras de amarelo, disposta unha á hasta e a outra ó batente.
Santiago de Compostela, vinteún de novembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
8852
DECRETO 423/1996, do 21 de novembro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de E.P. 5903 de Ordes a Portomouro, alargamento e modificación do trazado desde Pontraga a Candendo.
CONSELLERÍA DE XUSTIZA, INTERIOR E RELACIÓNS LABORAIS — II. ACTUACIÓNS E PROCEDEMENTO Obxectivo I: — 03/12/1996

A Deputación Provincial da Coruña, en sesión celebrada o dia 29 de marzo de 1996, aprobou o proxecto de E.P. 5903 de Ordes a Portomouro, alargamento e modificación do trazado desde Pontraga a Candendo e na mesma sesión acordou solicitar da Xunta de Galicia a declaración de urxente ocu
pación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitíu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de setembro 1996, nº 9334.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque existen razóns de urxencia que fan necesaria a execución delas, tales como a existencia de curvas perigosas con pequeno radio, con edificacións e vivendas pegadas á estrada, o largo da calzada de dimensións inferiores ás necesidades dos vehículos (especialmente no tramo de Pontraga a Candendo, pois o tramo Ordes a Pontraga xa está alargado), a intensidade media do tráfico, etc., co fin de evita-lo altísimo risco de accidentes con perigo para a vida humana.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinteún de novembro de mil novecentos noventa e seis.
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de E. P. 5903 de Ordes a Portomouro, alargamento e modificación do trazado desde Pontraga a Candendo.
Santiago de Compostela, vinteún de novembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7371